ఈ 'బెంజ్‌' చాలా దృఢమైంది గురూ..!
-  బుల్లెట్‌ దెబ్బలకు ఏ మాత్రం చెదరదు
-  ధర రూ.10.5 కోట్లు
న్యూఢిల్లీ: జర్మనీకి చెందిన విలాసవంతమైన కార్ల తయారీ సంస్థ మెర్సిడెజ్‌ బెంజ్‌ అత్యాధునిక శత్రుదుర్భేద్యమైన కారు 'మేబాక్‌ ఎస్‌ 600 గార్డ్‌' కారును భారత మార్కెట్లోకి విడుదల చేసింది.ఈ ప్రత్యేక రక్షణ వాహన ధర రూ.10.5 కోట్లు మాత్రమే (ఎక్స్‌షోరూమ్‌, న్యూఢిల్లీ). దాదాపు 4.7 టన్నుల బరువు ఉండే ఈ సరికొత్త కారు 'వీఆర్‌ 10 బ్యాలిస్టిక్‌ ప్రొటెక్షన్‌ లెవల్‌' ధ్రువీకరణ పొందింది. కొత్త కారు అద్దాలతో సహా మొత్తం బాడీని బలమైన ఉక్కుతో రూపొందించారు. ఫలితంగా రైఫల్‌ నుంచి దూసుకువచ్చే బుల్లెట్లను కూడా తట్టుకొని ఈ వాహనం దృఢంగా నిలిచి ఉంటుందనీ.. ఇందులో ప్రయాణించే వారికి వీలైనంత గరిష్ఠ రక్షణనిస్తుందని మెర్సిడెజ బెంజ్‌ ఇండియా ఎండీ, సీఈఓ రోనాల్డ్‌ ఫ్లోజెర్‌ తెలిపారు. భారత్‌లో ఇప్పటి వరకు ఉన్న బెంజ్‌ కార్ల వాహన శ్రేణిలో ఇదే అతి ఖరీదైన వాహనమని కంపెనీ వర్గాలు తెలిపాయి. 100కి.మీ. వేగాన్ని ఈ కారు 7.9 సెకన్లలో అందుకోవడంతో పాటు అత్యధికంగా గంటకు 190 కి.మీ. గరిష్ట వేగంతో పరుగులు తీయగలదు.
మీ స్నేహితులకు రికమెండ్ చెయ్యండి